
המחצית הראשונה עוד מעט מסתיימת.  
בבתי הספר היסודיים מחלקים תעודות בסוף חודש ינואר, בבתי הספר העל- יסודיים זו תקופה של  ישיבות, מתחילות בחינות הבגרות של החורף ובאופן כללי זו תקופה של בחינה והערכת ההישגים  שהיו לנו עד כה, ומה הלאה.  
זו תקופה דרוכה ומתוחה לכל הצדדים. בטח ובטח לתלמידים ולתלמידות שיש להם קושי,  שההישגים הרשמיים שלהם/ן לא עומדים ברף שהם/ן או אחרים הציבו.  
משפטים כמו : "אני מאוכזב/ת מעצמי", "אני אף פעם לא מצליח/ה", "אין לי כוח לבולשיט הזה  יותר" , הם משפטים שפעמים רבות נאמרים. לפעמים בקול רם ולפעמים פנימה.  
אז איך בכל זאת נצא מחוזקים ומחוזקות?  
איך נמלא את עצמנו ואת התלמידים והתלמידות בכוחות להמשך גם כשיש קושי?  איך נחזק את האמירה: "כל ילד וכל ילדה יכולים" וגם ניתן לתלמידים ולתלמידות שלנו כלים  ליישם אותה?  
ליקטנו מספר הפעלות מתוך ספרי "שעת דיאלוג- ספר הפעלות לשעת חינוך"  מטרתן העיקרית היא לסייע ביצירת סביבה תומכת שמחזקת את ההערכה העצמית של התלמידים  והתלמידות, ומקנה להם כלים להתמודדות עם אתגרים.  

ההפעלה לקוחה מתוך הספר "שעת דיאלוג- ספר הפעלות לשעת חינוך לכיתה ט"  
כל אירוע שאנחנו חווים וחוות הוא אירוע שניתן ללמוד ממנו.  
גם בתחום הלימודים ניתן לנצל הצלחות וטעויות שלנו על מנת לבחון מה מאפשר לנו להצליח ומה  חוסם אותנו. ההפעלה הבאה תתמקד בהצלחות שלנו. לא תמיד הן מקבלות מקום ראוי.  
המחנכת תחלק לכל תלמיד/ ה "כרטיס הצלחה אישי" שאותו יתבקש למלא באופן אישי.  בהמשך, כל תלמיד/ה יבחר/תבחר עצה או המלצה אחת שהוא/היא יכול/ה לתת לאחרים על מנת  להגדיל את הסיכויים להצליח במטלה או משימה שהם נדרשים לה.  
את ההמלצות אפשר לכתוב ולנסח יחד "מדריך עצות להצלחה אישית" שיתלה בכיתה.  אפשר גם לשמור את כרטיס ההצלחה ולדבר עליו בהמשך בשיחות האישיות או בשיחה המשותפת  עם ההורים באסיפת ההורים. )כדי לעמוד על הכוחות שעומדים לרשות התלמיד/ה(. 

ההפעלה לקוחה מתוך הספר "שעת דיאלוג- ספר הפעלות לשעת חינוך לכיתה יב"  
המחנכת תחלק לכל תלמיד/ה 2 רצועות נייר בצבעים שונים ותבקש לכתוב על רצועה אחת משפט  שאני אומר/ת לעצמי כשקשה לי בלימודים, ומה מקור המשפט )למשל משפט ששמעתי מחברים,  מאמא וכדומה(, וברצועה השנייה לכתוב משפט חיובי שהייתי רוצה להגיד לעצמי ברגעים קשים  ומייאשים.  
כל תלמיד/ה יניח/תניח את שני המשפטים על הרצפה במרכז המעגל, כאשר ההיגדים החיוביים  בצד אחד, וההיגדים השליליים בצד השני.  
התלמידים/ות יקראו את ההיגדים השונים. כל תלמיד/ה יבחר/תבחר משפט אחד חיובי שרוצה  לאמץ מהחברים והחברות לכיתה, ומשפט אחד שלילי שהוא/היא מזדהה איתו ולא רוצה לומר אותו  יותר. 
	דוגמאות למשפטים חיוביים 
כל אחד/ת יכול/ה  
זה לא בושה אם קשה  
אני יכול/ה הכל  
צריך לבקש עזרה  
צריך להשקיע יותר  
אסור לי לוותר  
אני חייב/ת לנסות  
אני מתכוונ/ת ללמוד ולהצליח  
זה לא כזה סיפור  
אני אעשה את המקסימום שלי  
אני צריך/ה את הבגרות בשביל העתיד שלי  אני צריך/ה להאמין בעצמי  
יש לי יכולות  
אני טוב/ה ב.... 
אני יכול/ה לבקש עזרה  
אף אחד לא מושלם/ת, לכל אחד/ת יש קושי
	דוגמאות למשפטים שתלמידים/ות  
אומרים/ות כשקשה 
אפשר גם בלי בגרות 
אין לי מזל  
מי צריך את כאב הראש הזה? 
נמאס לי  
לא הולך לי 
אין לי כוח  
יש לי דברים אחרים לעשות בחיים  
לא אוהב/ת ללמוד  
בחיים אני לא אבין את זה 
אני לא אצליח  
לא יכול/ה יותר 
אין מצב! 
גם ככה לא ייצא ממני כלום 
מה זה יעזור לי בחיים?  
אין לי ראש לדברים האלה  
אני לא חכם/ה 

ההפעלה לקוחה מתוך הספר "שעת דיאלוג- ספר הפעלות לשעת חינוך לכיתה ז" 
המחנכת תחלק לכל תלמיד ותלמידה דף גיליון הערכה אישית המחולק למקצועות )לפי מקצועות  הלימוד של הכיתה(.  
ליד כל מקצוע, התלמידים/ות ירשמו את ההערכה העצמית שלהם/ן לגביו:  
האם קל לי או קשה לי במקצוע זה, מה קל יותר ומה קשה יותר?  
כמו כן, התלמידים/ות ירשמו הערות רלוונטיות לגבי התהליך הלימודי באותו המקצוע.  התלמידים/ות יגישו את הגיליון למחנכת. ניתן להמשיך את העבודה על תהליך ההערכה  וההתקדמות לאורך השנה, להשתמש בגיליון באסיפת ההורים באמצע השנה או בשיחות האישיות  ואף לבחון בסוף השנה אם חל שינוי בתחושות האישיות ובמצב הלימודי.  
אפשרות לפעילות המשך: 
המחנכת תתלה בכיתה שני בריסטולים, על אחד מהם יהיה רשום "מקצועות שבהם יש לי קושי"  ועל השני "מקצועות שבהם קל לי". או "מקצועות שבהם אני צריך/ה עזרה" ו- "מקצועות שבהם  אני יכול/ה לעזור לאחרים".  
התלמידים/ות ירשמו את שמם על גבי כל אחד מהבריסטולים ואת המקצועות הרלוונטיים מבחינתם  לבריסטול זה. ניתן לערוך הצלבות וליצור זוגות או קבוצות עבודה שיעבדו יחד לאורך השנה בתיאום  עם המורה המקצועית, על מנת ליצור סביבה לימודית שבה התלמידים/ות מסייעים/ות זה לזו. 

ההפעלה לקוחה מתוך הספר "שעת דיאלוג- ספר הפעלות לשעת חינוך לכיתה יב" 
ניתן לעשות סיכום ביניים של התקופה שחלפה ברוח 6 הכובעים של דה בונו.  הכובעים מאפשרים תהליך כולל של שיקוף שבו ניתנת לגיטימציה למגוון רגשות ומחשבות.  
המחנכת יכולה להכין 6 כרטיסים בצבעי הכובעים השונים, כאשר על כל כרטיס תהיה רשומה  שאלה אחת ברוח הכובע המתאים. ניתן לערוך את השאלות גם כטבלה לחלק אותה מראש  לתלמיד/ה, או להעלותן בעל פה במהלך השיחה תוך התייחסות לסוג החשיבה העומד מאחריהן.  
חשוב שגם המחנכת תסכם את התקופה שעברה מנקודת המבט שלה. ניתן לעשות זאת גם ברוח  הכובעים, כאשר חשוב שהתלמיד/ה ייצא/תצא מחוזק/ת מהשיחה לקראת ההמשך.  
לקריאה נוספת על 6 הכובעים 
שאלות אפשריות ברוח הכובעים: 
	מהן התחושות שלך בתום השנה?  
איך הרגשת לאור ההישגים שלך במבחנים?  
איך הרגשת בכיתה/ בבית הספר/ בבית בתקופות הלחץ? 
	הכובע האדום – 
חשיבה רגשית

	מהם ההישגים שלך במבחנים?  
מהם האירועים המשמעותיים בהם לקחת חלק כתלמיד/ה? 
	הכובע הלבן- 
חשיבה עובדתית 

	מה את/ה יכול/ה לקחת איתך הלאה מהתקופה הזו?  מה נקודות החוזק שגילית בעצמך? 
	הכובע הצהוב- 
חשיבה חיובית 

	מה היו הקשיים שלך עד כה?  
האם היו מקרים שאת/ה חושב/ת שאפשר היה להתנהל  אחרת?
	הכובע השחור- 
חשיבה ביקורתית 

	אילו רעיונות יש לך להתמודדות עם קשיים בעתיד?  המלצות מה כדאי שנעשה בהמשך?  
מה היית רוצה שיהיה איתך בהמשך?
	הכובע הירוק- 
חשיבה יצירתית 

	איך את/ה מסכמת את התקופה עד כה?  
עם אילו תובנות את/ה ממשיכ/ה? 
	הכובע הכחול- 
חשיבה מסכמת 

איך נוכל לעזור לתלמידים/ות שלנו להתחבר לאור שבהם? לראות את הפוטנציאל הגלום בהם? לפעמים כמה מילים של אמון, דווקא ברגע שהכי פחות מצפים להן, יכולות לעשות את ההבדל  הגדול. הנה דרך שמצאה מורה בארה"ב שלא הצליחה לפרוץ דרך עם אחת התלמידות שלה. היא  לא היתה בטוחה שהתלמידה רואה את היכולות והכישורים שהיא זיהתה שיש בה, ולכן כתבה לה מכתב. להלן התרגום. ניתן לקרוא את המכתב המקורי בקישור זה 
"עץ התפוחים" - מכתב לתלמידה יקרה, [image: ][image: ][image: ]
השבוע פגשתי את אחד האנשים המשמעותיים ביותר שפגשתי בימי חיי. 
אם את תוהה, כן, אני מדברת עליך. בין אם את רואה את זה או לא, יש בך פוטנציאל עצום עמוק  בתוכך. העולם, הכולל אותי, את היקרים לך בבית, ובמיוחד את המורים שלך, מחכים שתציעי את  הגדולה שלך. 
ברצוני שתדמייני את עץ התפוחים היפה ביותר בעולם כולו. חשבי כמה הוא גבוה, כמה התפוחים שלו  טעימים וכמה ביקורים הוא מקבל בכל יום, רק בגלל שהוא כה מדהים. את יכולה להבין שהעץ לא  התפתח במשך לילה אחד. הוא החל עם מספר זרעים, אדמה, קרני שמש ומים. 
בדרך כלל, לוקח לעץ תפוחים 4-3 שנים להתפתח. חשבי על עצי התפוחים הגדולים והנפלאים ביותר  בעולם, בוודאי לקח להם שנים רבות לצמוח. 
את עשויה לתהות מדוע אני מדברת עמך על תפוחים. ובכן, את רואה, את תהיי עץ התפוחים הזה יום  אחד. עם זאת, כעת, המורים והאנשים היקרים לך זרעו את זרעי ההזדמנות עבורך בכדי שתפגשי  בדברים גדולים. המורים שלך והאנשים היקרים לך מנסים לספק לך אור שמש ומים - ערכים טובים,  הכוונה והבנה – כך שתגדלי ותהי חזקה, שלא כמו עצי התפוח שבאים והולכים. זה ייקח שנים רבות להפוך לעץ תפוחים גדול, ועליך לעבוד על כך מדי יום. 
אין דרך ברורה להפוך לעץ תפוחים גדול מכיוון שהמסע של כל אדם מבוסס על הבחירות האישיות  אותם הוא עושה על בסיס יומי. לכן, אני מאתגרת אותך לקבל החלטות טובות עבורך, ועבור ההשכלה  והבריאות שלך. זכרי, את תעמדי למול דברים רבים במהלך חייך, טובים ורעים, אך אינך רוצה להיות  האתגר הגדול ביותר שלך. היי התומכת הגדולה ביותר שלך. 
אני מקווה שנתיבי חיינו ייפגשו שוב, אך אם לא, אנא זכרי שאת גדולה ממה שאת יכולה אפילו  לדמיין. 
כל הטוב, אמוני רוברטסון

